open-index/open-wikipedia-markdown huggingface dataset:
En liten film om kjærlighet

***En liten film om kjærlighet*** (polsk: *Krótki film o milosci*) er en polsk dramafilm fra 1988. Den er regissert av Krzysztof Kieślowski, og skrevet av Kieślowski sammen med Krzysztof Piesiewicz. Den var opprinnelig en del av den TV-sendte filmserien *[[De ti bud (filmserie)|De ti bud]]*, men ble senere utvidet og lansert som en selvstendig film. Handlingen er basert på det sjette bud fra Bibelen, *du skal ikke bryte ekteskapet*, og handler om begjær i forholdet mellom en ung mann og en eldre, gift kvinne.

## Handling
Nitten år gamle Tomek bor i et stort leilighetskompleks i Warszawa, sammen med sin gudmor (spilt av Stefania Iwinska) og han arbeider ved et postkontor. Tomek har lenge spionert på en vakker eldre kvinne, Magda (spilt av Grażyna Szapolowska) som bor i et annet leilighetskompleks i nærheten. I forsøk på å komme nærmere henne legger han falske meldinger i postkassen hennes, for en ikke-eksisterende pakker som må plukkes opp ved postkontoret hans. Han ringer henne også flere ganger anonymt, bare for å høre stemmen hennes.

Tomek får vite at det er et problem med leveransene av melk til Magdas leilighetskompleks, så han tar på seg denne leveringsjobben for å komme enda nærmere henne. Etter å ha mottatt enda en falsk post-melding, har Magda en konfrontasjon med lederen for post-kontoret. Når Magda deretter går sin vei opprørt, følger Tomek etter henne og innrømmer at det var han som hadde lagt igjen alle de falske eldingene i postkassen hennes.

Den samme kvelden ordner Magda sengen hennes, slik at Tomek kan følge med på henne når hun er sammen med en annen kjæreste. Men når de er i sengen, forteller hun mannen at de blir overvåket av noen på den andre siden av veien. Kjæresten går deretter ut og slår deretter Tomek i ansiktet, fordi han hadde kikket på dem.

## Om filmen
VGs anmelder gav den terningkast seks, mens Dagbladet gav den fem.

Den ble tildelt flere priser ved ulike filmfestivaler.

## Skuespillere
* Grażyna Szapołowska som Magda.
* Olaf Lubaszenko som Tomek.
* Stefania Iwinska som Magdas gudmor.
* Piotr Machalica som Roman.
* Hanna Chojnacka som Miroslawa.
* Artur Barcis som en ung mann.
* Stanislaw Gawlik som en postmann.

## Referanser


## Eksterne lenker
*
Sterling Morrison

**Holmes Sterling Morrison jr** (født 28. august 1942, død 30. august 1995 i New York) var en amerikansk musiker. Han var medlem av den nyskapende rockgruppen The Velvet Underground. Han forlot bandet samtidig med Lou Reed i 1970. 

Morrison opptrådte siste gang offentlig i 1993, da originalbesetningen i The Velvet Underground ble gjenforent i en serie konserter i Europa, bl.a. under Roskildefestivalen.

## Referanser


## Eksterne lenker
* 
* 
*
Hæringen

**Hæringen** (lokalt kalles den *Herringa*), er en holme ved Tornes i Fræna kommune i Møre og Romsdal. Holmen er et landemerke i skipsleia i Frænafjorden. Den har en karakteristisk bueform. 

Holmen er hekkeplass for fugl, noe som har ført en del flått til holmen om sommeren. Sør for holmen ligger det to undervannsskjær.

Det har vært planer om fastlandsforbindelse mellom Fræna og øya Gossen i Aukra, med høy bru mellom Herringen og fastlandet og liggebru over skipsleia.

## Kongebesøk
Hæringen ble skueplass for en spesiell hendelse i 2003. Da var kongen på besøk i Fræna og kongeskipet lå oppankret i Frænafjorden. Tornes Musikkorps hadde forhørt seg om når kongen skulle reise videre, og i god tid på forhånd hadde de tatt oppstilling på holmen med flagg og instrumenter for å gjøre ære på kongen vår. Da kongeskipet kom forbi, spilte de opp. Dette ble lagt merke til og skipet stoppet opp rett ved holmen og kongeparet vinket til korpset.

## Eksterne lenker
* tornesmusikkorps.no: Møtte kongen på Herringa (med bilder)
Moskva internasjonale filmfestival

**Moskva internasjonale filmfestival** (**MIFF**) er verdens nest eldste filmfestival, etter Filmfestivalen i Venezia. Den ble arrangert første gang i 1935. Mellom 1959 og 1995 ble festivalen arrangert annethvert år, men siden 1995 har den vært en årlig begivenhet.

Festivalens mest prestisjetunge utmerkelse er en statue av Sankt Georg som dreper en drage, det samme motivet som finnes på Moskvas byvåpen. Prisen har blant annet vært vunnet av Federico Fellini med filmen *[[8½]]*. En annen pris som deles ut er Stanislavskij-prisen, som går til enestående skuespillere. Blant de som har mottatt denne er Jack Nicholson og Meryl Streep.

## Eksterne lenker
*
Sør-Afrikas nasjonalsang

**[[Sør-Afrika]]s nasjonalsang** har siden 1997 vært en sang som kombinerer elementer fra «Nkosi Sikelel' iAfrika» (xhosa for «Gud velsigne Afrika») og «Die Stem van Suid-Afrika» (afrikaans for «Sør-Afrikas stemme»). Den nye sangen er skrevet på fem av Sør-Afrikas elleve offisielle språk og består av to deler i ulike tonearter.

## Historie
«Nkosi Sikelel' iAfrikas» ble skrevet i 1897 av skolelæreren Enoch Sontonga, opprinnelig som en salme. Flere vers ble tilført i 1927 av poeten Samuel Mqhayi, og i 1942 ble den gjendiktet på sesotho av Moses Mphahlele. Sangen ble en populær salme, som etterhvert også ble sunget på politiske møter, og den utviklet seg til å bli en viktig kampsang for antiapartheidbevegelsen.

«Die Stem van Suid-Afrika» var Sør-Afrikas nasjonalsang i apartheidtiden, med tekst av forfatteren C. J. Langenhoven i 1918 og melodi av presten M. L. de Villiers i 1921. Sangen ble sunget offentlig første gang 13. mai 1928 i forbindelse med at Sør-Afrikas flagg ble heist offisielt for første gang, men den ble ikke antatt som landets nasjonalsang av regjeringen før 2. mai 1957. Senere ble den gjendiktet på engelsk som «The Call of South Africa».

Da apartheidregimet opphørte i 1994, ble først «Nkosi Sikelel' iAfrika» sidestilt med «Die Stem», slik at Sør-Afrika fikk to nasjonalsanger. For å samle hele befolkingen og understreke forsoningen ble en ny nasjonalsang lansert i 1997 basert på de to tidligere sangene. Nasjonalsangens første del har melodi fra «Nkosi Sikelel' iAfrika» og siste del fra «Die Stem van Suid-Afrika».

## Sangtekst

De to første avsnittene er fra «Nkosi Sikelel' iAfrika». De to første linjene i det første verset er oversatt til zulu, mens de to siste linjene er beholdt på xhosa. Det andre verset er på sesotho, mens tredje og fjerde vers er hentet fra «Die Stem» og synges henholdsvis på afrikaans og engelsk.

## Eksterne lenker
* Sør-Afrikas nasjonalsang  – Regjeringens nettsider (engelsk)
* Nkosi Sikelel' iAfrika – ANCs nettsider (engelsk)
* Nasjonalsangenes historikk  (engelsk)
* Nasjonalsangen via YouTube.com
Marin Karmitz

**Marin Karmitz** (født 7. oktober 1938 i București i Romania) er en fransk filmregissør og produsent. Han har vært med på å finansiere en rekke smale filmer som har fått høy kunstnerisk anseelse, selv om de ikke er blitt økonomiske suksesser. Han eier også kinokjeden MK2, som har som ambisjon å vise filmer selv om de er «garantert» å tape penger.

## Referanser


## Eksterne lenker

*
Fylkesvei 256

**Fylkesvei 256** går mellom Søndre Ås i Tønsberg og Bommestad i Larvik kommune.

Før 2009 var strekningen fra Langåker og sørover en del av europavei 18, og kalles derfor *Gamle E18*. Strekningen mellom Søndre Ås og Tassebekk hadde før 2016 betegnelsen fylkesvei 522 (Vestfold), og mellom Tassebekk og Haukerød fylkesvei 280 (Vestfold). Strekningen mellom Haukerød og Lasken var del av fylkesvei 304.

Frem til 2019 måtte veien kvalifiseres som fylkesvei 256 (Vestfold) for å unngå forveksling med fylkesvei 256 (Oppland).

## Kommuner og knutepunkter

## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/hva:(~(id:532,filter:(~(typeId:4566,operator:%27*3d,verdi:(~5494)),(typeId:4568,operator:%27*3d,verdi:(~%27256))),farge:%270_0))/hvor:(fylke:(~7))/@227859,6570270,9) 
*
Bærheim varmekraftverk

**Bærheim varmekraftverk**  er et  varmekraftverk på Stokka i Sandnes i Rogaland. 

Kraftverket genererer elektrisk energi fra overopphetet vanndamp fra avfallsforbrenningsanlegget til Forus Energigjenvinning. Produksjonen startet i 2002.

Installert effekt er på 3 MW og midlere årsproduksjon er på 12 GWh. 

Kraftverket eies av Lyse Energi.

## Kilder
*NVE
Evonne Goolagong

**Evonne Fay Goolagong Cawley** (født 31. juli 1951 i Griffith i New South Wales) er en  australsk tidligere tennisspiller.

Hun vant 14 Grand Slam-turneringer, sju singel- og seks dobbel- og en mixed dobbelturnering i løpet av tenniskarrieren. Hennes sju Grand Slam-seire i singel var; fire i Australian Open to i Wimbledon og en i French Open.

I 2018 ble hun utnevnt til *companion* av Order of Australia.

## Grand Slam-seire
*  French Open
** Single damer: 1971 (hun beseiret Helen Gourlay med 6-3, 7-5 i finalen)
*  Wimbledon 
** Single damer: 1971 (hun beseiret Margaret Court med 6-4, 6-1 i finalen)
** Mixed double: 1971 og 1974
** Single damer: 1980 (hun beseiret Chris Evert med 6-1, 7-6 i finalen)
*  Australian Open 
** Single damer: 1974 (hun beseiret Chris Evert med 7-6, 4-6, 6-0 i finalen)
** Single damer: 1975 (hun beseiret Martina Navrátilová med 6-3, 6-2 i finalen)
** Single damer: 1976 (hun beseiret Renata Tomanová med 6-2, 6-2 i finalen)
** Single damer: 1977 (hun beseiret Helen Gourlay Cawley med 6-3, 6-0 i finalen)
** Double damer: 1971, 1974, 1975, 1976 og 1977

## Referanser


## Eksterne lenker
*
Huatulco

**Huatulco** (*Bahías de Huatulco*, «Huatulcos havbukter») er et turiststed ved stillehavskysten syd i den meksikanske delstaten Oaxaca. Det befinner seg over 30 strender i området. Havbuktene, sammen med Santa Cruz og La Crucecita, er regnet som økologiske områder. Samtidig er Huatulco utpekt som et nytt område for utvikling av turisme. Derfor gjelder det strenge regler for hotellbygging, rensing av kloakk osv.

## Eksterne lenker
*
Engsoleie

**Engsoleie**, (*Ranunculus acris,* sørsamisk: *lamsehke* ) også kalt **smørblomst**, er en av de mer vanlige soleiene i Europa, den vokser helt opp til 2&nbsp;400 meters høyde. Den noe hårete planten med opp til meterhøye stengler, bærer blomster som blir om lag 25 mm i diameter. Den blomstrer fra mai til oktober og har fem overlappende gule blad i blomsten. Fruktemnet hos engsoleie er «apokarp», dvs. at det består av mange deler med hvert sitt arr. Antallet pollenbærere er også stort og ubestemt. Bladene er tre- til fem-delte med store fliker. 

Smørblomster er blant de eldste eksisterende blomstergrupper, og var utbredt i tempererte soner i kvartærtiden. I dag finnes det over 2&nbsp;000 medlemmer av soleie-familien om man teller med urter og busker. Den blanke overflaten på kronbladene irriterer fordøyelsen hos dyr som spiser dem.

Engsoleie er nasjonalblomsten på Færøyene, hvor den heter *sólja* ().

## Giftig
Når vi tar en frisk engsoleie, vil ranunculin fra snittet bli brutt ned til protoanemonin. Dette kan forårsake hudirritasjoner, og man bør derfor behandle planten med forsiktighet. Giften forsvinner ved slåttonn og tørking, så engsoleie i høy og silo er ikke farlig. Dyr på beite unngår planten, som derfor ofte blir stående som gule øyer på jordene. 

## Reproduksjon
Engsoleie pollineres trolig av mange ulike insekter, som f.eks. fluer, biller, humler og bier, siden den ikke har noen åpenbare tilpasninger til spesielle pollinatorgrupper. Når det gjelder forholdene for fjell-variantene av engsoleie, viste Ørjan Totland i sin doktoravhandling hvordan økologiske faktorer påvirker pollinerings- og reproduksjonsbiologien til alpine planter. Feltarbeidet skjedde på Finse, og Totland fant ut at fluer er de viktigste pollinatorene i dette området, men at temperaturen har stor betydning, da engsoleiene ikke mottar nok pollen til å befrukte alle frøanlegg fordi insektene ikke er aktive i kaldt vær.
## Galleri

Fil:Ranunculus-acris-060506-800-1.jpg|Ung blomst.
Fil:Ranunculus_acris_closeup.jpg|Blomst av engsoleie.
Fil:Ranunculus_acris_leaf1.jpg|Blad av engsoleie.
Fil:Ranunculus acris0.jpg|Frø.


## Referanser


## Eksterne lenker
* 
* 
* Alpine planters reproduksjon
Peder Hamdahl Næss

**Peder N. Hamdahl Næss** (født 1971) er en norsk regissør og manusforfatter. Han har hatt regi på flere filmer om barnefiguren Gråtass og en rekke episoder av tv-serien ''Hotel Cæsar''. 

Han har siden 2020 vært regissør ved Det Norske Mikroteatret. 

Hamdahl Næss er sønn av skuespilleren Marit Hamdahl og skuespilleren, regissøren og manusforfatteren Arne Lindtner Næss.

## Filmografi
### Regi
* 1998: ''Hotel Cæsar'' (TV-serie)
* 1998: ''Venner og fiender'' (TV-serie)
* 2016: *[[Gråtass – gøy på landet!]]* (film)
* 2016: *[[Gråtass gir gass]]* (film)
* 2017: *[[Gråtass redder gården]]* (film)

### Manus
* 1998: ''Venner og fiender'' – norsk manusbearbeidelse
* 2001: ''Fox Grønland'' – episodeforfatter
* 2002: ''Far og sønn'' – episodeforfatter/bearbeidelse/oversettelse (som Peder H. Næss)
* 2001–2003: ''Hotel Cæsar'' – dialogforfatter
* 2006–2008: ''Hotel Cæsar'' – shorterm storyline / longterm storyline
* 2008: ''Andra avenyn'' – historieforfatter og sesongforfatter

## Referanser


## Eksterne lenker
*
Kommandør T. I. Øgrims plass (Oslo)

**Kommandør T.I. Øgrims plass** er en plass ved Bernhard Getz' gate i Oslo sentrum, i kvartalet mellom St. Olavs gate og Keysers gate. Mellom plassen og Akersgata er det en fotgjengerpassasje med portal gjennom Akersgata 73.
Plassen ligger i bydel St. Hanshaugen.

Ved plassen holder en rekke kirkelige, frikirkelige og kristne organisasjoner til. De vestlige bygningene har adresse Bernhard Getz' gate 3 og eies i fellesskap av Det Norske Bibelselskap og Kirkens Nødhjelp. Blant leietakere i gården finnes også organisasjonen Wycliffe, Verbum Forlag, Bevegelsen Korsvei og misjonsorganisasjonen Areopagos' hovedkontor i Norge. Trefoldighet menighet i Den norske kirke har kontorer i 8. etasje av bygningen.

Øst for **T. I. Øgrims plass** ligger også Frelsesarmeens bygg med adresse(r) (Akersgata 73/Kommandør T. I. Øgrims plass 4), der bl.a. Hovedkvarteret og Templet korps holder til. 
Ved inngangen til Bibelselskapets bygning i Bernhard Getz' gate 3 står også en byste av biskop Eivind Berggrav, som var formann for Det Norske Bibelselskap i 17 år (1938–55).

Plassen ble i 1981 oppkalt etter Tobias Immanuel Ögrim, kommandør og leder for Frelsesarmeen i Norge 1945-1948.

## Litteratur
* 

## Eksterne lenker
* 
*
Norfolk terrier

**Norfolk terrier** (FCI #272), også kalt **noffe**, er en av de minste terrierne, og den ble anerkjent som en egen hunderase i 1964. Dette er en liten og robust hund, som kjennetegnes ved at den er kvikk, uredd og vennlig.

## Historie
Norfolk terrier stammer opprinnelig fra små rødlige og black-and-tan fargede terriere som fantes i sørøst England på 1900-tallet. Fra denne typen ble det blandet inn flere forskjellige andre terriere. Krysninger mellom Dandie terrier, glatthåret Foxterrier, Yorkshire terrier, irsk terrier, Staffordshire bull terrier og Bedlington terrier dannet opphavet til både Norwich terrier og Norfolk terrieren, slik vi kjenner dem i dag. I 1932 ble denne hunden anerkjent som Norwich terrier av The Kennel Club. Selv om  Norfolk terrier har samme bakgrunn som Norwich terrier, ble det i 1957 søkt om å opprette et eget register for hunder med henholdsvis hengende og stående ører. Norfolk terrieren er varianten med hengende ører.

Norfolk terrier har blitt en populær hunderase og ventetiden på valper kan av og til bli lang. I 2007, ble det registrert 15 nye Norfolk terriere i NKKs stambokregister.

## Bruksområdet
Norfolk terrier har bakgrunn som jakthund, men er i dag mest populær som selskapshund. Den egner seg godt til hundesport som lydighet, agility og spor, men den er også en god turvenn.

## Rasestandard
;Karakteristikk
:Rask, livlig, årvåken, selskapelig, uredd og lojal. Aldri aggressiv.

;Hode
:Skallen er bred og svakt hvelvet, god bredde mellom ørene. Snutepartiet kileformet og kraftig, snutelengden noe mindre enn halve skallens lengde, stoppen godt markert.

;Øyne
:Ovale, dyptliggende, mørkebrune eller sorte med et livlig uttrykk. 

;Ører
:Middels store, V-formede med svakt avrundede spisser. De skal bæres hengende fremover og tett inntil kinnene. Det skal være god bredde mellom ørene.

;Munn
:Små lepper. Sterk kjeve. Sterke og relativt store tenner. Saksebitt.

;Nese
:Neseparti skal være kileformet og kraftig. Neselengden skal være ca. 2/3 av avstanden fra stop til nakkeparti.

;Hals
:Middels lang og kraftig. 

;Kropp
:Kompakt med kort rygg, rett overlinje, godt buede ribben. 

;Ben
:Godt skråstilte skuldre, korte og rette forben. Parallelle bakben med muskuløse lår, velvinklet i kne og haseledd, lave haser. 

;Bevegelser
:Parallelle lave bevegelser, med kraftig fraspark.

;Poter
:Runde med tykke tredeputer. 

;Hale
:Skal ikke bæres ikke altfor høyt.

;Pels
:Hard, ru, rett og godt tilliggende, litt skjegg og markerte øyenbryn. Den skal være lengre og mer raggete på hals og skuldre, kort og slett på hodet og ørene, med unntak av bart/skjegg og øyenbryn. Overdreven trimming er ikke ønskelig.

;Farge
:Alle nyanser av rød, hvetefarget, black and-tan og gråmelert. Hvite tegninger og flekker er uønsket.

;Skulderhøyde
:Idealhøyden er 25 – 30 cm.

## Eksterne lenker
* Norsk Terrier Klub
Fagopposisjonen av 1940

**Fagopposisjonen av 1940** ble formelt stiftet 15. juni 1940 og var en gruppe faglig tillitsvalgte som gikk inn for en normaliserings- og samarbeidslinje i ukene etter det tyske angrepet på Norge 9. april 1940. Selv om den også hadde medlemmer fra de etablerte arbeiderpartiene Ap og NKP, var ingen av medlemmene fremtredende i disse partiene, og opposisjonen har gjerne blitt oppsummert som en gruppe som ikke fant seg til rette i noen av partiene. Blant de mest fremtredende medlemmene var Håkon Meyer, Halvard Olsen og Jens Tangen.

De fleste av opposisjonens medlemmer sluttet seg før eller siden til motstanden mot okkupasjonen, men flere av dens ledere ble dømt til tildels svært strenge fengselsstraffer i landssvikoppgjøret.

## Se også
*Fagopposisjonen av 1911

## Referanser
Svein Wickstrøm

**Svein Wickstrøm** (1936–2006) var en norsk skuespiller og revyartist som var ansatt ved Trøndelag Teater i 35 år.

Wickstrøm scenedebuterte hos Leif Juster på Edderkoppen Teater i 1955. Etter utdannelse ved Statens teaterskole var han to år ved Riksteatret og deretter fem år ved Chat Noir. I 1968 kom han til Trøndelag Teater og var her frem til han gikk av med pensjon i 2003.

Sammen med Helle Ottesen og Jakob Margido Esp opptrådte han med kabareten «Store Lille Otto» som ble satt opp rundt 200 ganger. Denne forestillingen kom i flere versjoner kalt «Store lille Trondhjem» og til slutt «Store lille verden» i 1990–årene. Han medvirket i tre episoder av komiserien i *[[Fleksnes]]*, og huskes spesielt fra rollen som "Sengehesten" i episoden *[[Rotbløyte (Fleksnes)|Rotbløyte]]* fra 1982.

Han var fast paneldeltaker i radioprogrammet "20 spørsmål", som gikk lokalt i Trøndelag i 1990–årene.

Wickstrøm gjorde over 150 rollefigurer på teater, revy, film og radio og TV.

I 1985 mottok han Per Aabels ærespris og i 1996 ble han tildelt Trøndelag Teaters Venners ærespris. Han fikk Norsk Teaterleder-Forenings stipend 1966 og Trondheim bys kulturstipend 1971.

## Film- og TV-opptredener
* 2002 Fleksnes fataliteter - Himmelen kan vente  – Engel  
* 1987 På stigende kurs – Bankmann
* 1985 Papirfuglen – Begravelsesagent
* 1985 Hustruer - ti år etter .. Reisebyråmann
* 1982 Fleksnes fataliteter i episoden Rotbløyte – Sengehesten
* 1976 Fleksnes fataliteter i episoden Trafikk og panikk – Talsmann for Falken
* 1968 De ukjentes marked – David, idealist og student
* 1968 Smuglere 
* 1968 Mannen som ikke kunne le 
* 1967 Musikanter 
* 1966 Kontorsjef Tangen (TV-serie)
* 1965 Vaktpostene – Carl, MP-soldat
* 1961 Går ut i kveld – Horne (Fjernsynsteatret)

## Referanser


## Eksterne lenker
* 
*
Henryk Muszyński

**Henryk Muszyński** (født 20. mars 1933 i Kościerzyna) er erkebiskop av Gniezno i Polen. Da det polske episkopatet ble reorganisert i mars 1992 ble han erkebiskop av Gniezno. Før var han biskop av Włocławek.

### Liv og virke
Han ble presteviet 28. april 1957. Etterpå forsket han på Det gamle testamentet ved universiteter i Jerusalem, Heidelberg og Roma. Han promoverte i 1973 i Roma på Qumran-temaet. Han var professor i Warszawa også da han var allerede biskop. 

Han er stort engasjert i den kristelig-jødiske dialogen. Han er leder i det katolske instituttet for den kristelig-jødiske dialogen i Warszawa. Han fikk Buber-Rosenzweig-Medaljen i 1999 og ble æresdoktor av universitetet i Bonn.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Kardinal August Hlond (1881-1948) *1926
*Kardinal Stefan Wyszyński (1901-1981) *1946
*Kardinal Józef Glemp (1929-2013) *1979
*Erkebiskop *Henryk Muszyński* (1933- ) *

## Referanser
16mm-film

**16mm-film** (16 millimeter) ble oppfunnet av Eastman Kodak i 1923 som et billigere format enn 35mm-film slik at de også hadde noe å tilby amatørmarkedet.

## TV-industri
I dag brukes filmen mye innen TV-industrien, og mange kjente amerikanske komiserier er blant annet skutt på 16mm-film. På tross av innføringen av de nye HD-standardene innen TV, er det fortsatt mange amerikanske TV-produsenter som skyter på 16mm-film fremfor å kjøpe nye TV-kamera. Grunnen til dette er at 16mm-film er kjent for å være såkalt «Future Proof» (fremtidssikker), da slik film fortsatt har en mye høyere fotografisk kvalitet enn HD. Men denne utviklingen har ikke funnet sted i Norge, da vår TV-produksjon ikke har stort nok marked til at det finnes noen klare fordeler med det.

## Teknisk
*40 rammer per fot (7.6 mm per ramme)
*400 fot (122 meter) = cirka 11 minutt med 24 rammer per sekund
*Vertikal nedrykking av filmen
*Bildeformat: 1.33:1
*Forstørrelsesorden 4,58:1 til 35mm-filmprint i Academy formatet
*1 perforering per ramme (kan også være «dobbelperf», altså på hver side av filmen)

## Se også
*Super 16mm-film

## Eksterne lenker
* Kodak om 16mm
Gråberg

**Gråberg** er en betegnelse benyttet i sammenheng med gruvedrift. Betegnelsen brukes om de steinmassene som er uinteressante og ikke inneholder malm. Om en for eksempel driver bergdrift på en forekomst av jernmalm, vil steinklumper som ikke inneholder malm av noe slag være uinteressante for videreforedling. 

Det er flere måter å skille ut gråberg på. Mest utbredt er et samlebånd hvor all masse som blir tatt ut fra gruven blir kjørt over, og langs båndet står mennesker og plukker bort, det vil si grovsorterer, gråberg fra interessant malmholdig berg. 

Gråberg kan selges videre som pukk, ballast eller fyllmasse i for eksempel betong. 

Gråberg kan også kalles fels, fra tysk: grunnfjell. Fels må ikke forveksles med slagg. 
## Se også

* Fels
* Slagg
* Gruvedrift
Slagg

:*For tegneserieantologien, se [[Slagg (tegneserieantologi)]].*

**Slagg** er først og fremst betegnelsen på brent/delvis smeltet gråberg og *slaggdannere*. Mange forveksler fels med slagg. Dette er ikke rart, siden begge deler kan være avfall fra gruveindustri, men det er avfall fra forskjellige ledd i prosessen for å få fram ren malm, og benevnelsene må derfor ikke blandes. 

Slagg er egentlig avfallet fra en smelteprosess for å foredle metaller. Om en har en stein som inneholder kobbermalm, kan denne varmes opp slik at kobberet blir flytende – og en kan få ut rent kobber. I tillegg tilsettes stoffer, som olivin, kvarts, kalkstein eller lignende, som er såkalte *slaggdannere*. Disse danner kjemiske forbindelser, og dermed slagg, som er avfallet fra prosessen. Slagget flyter som regel oppå metallet som foredles (smeltebadet), og kan dermed tappes eller skrapes av overflaten, og en vil stå igjen med rent metall i smeltedigelen.

## Eksempler
* De berømte *Slagghaugene* på Røros er altså avfall fra smeltehyttene, hvor kobberholdig malm ble varmet opp for å få ut rent kobber. 
* *Felshaugene* vi kan se ved gruvene på Blaafarveværket er derimot gråberg, som er sortert ut rett etter at de kom ut fra gruvene, fordi de ikke inneholder malm i det hele tatt.
Fels

**Fels** er et tysk ord som betyr grunnfjell, men det er brukt i gruveindustrien som betegnelse for gråberg. Tyskland var, og er til dels fortsatt, et foregangsland innen gruvedrift. Mange av uttrykkene i gruveindustrien i dag er avledet av tysk, så som strosse, stoll og sjakt.
Jens Tangen

**Jens Tangen** (1897–1980) var en norsk fagforeningsmann og formann for det legale AFL (nå: LO) mellom 28. september 1940 og 10. september 1941. Selv om han etter den annen verdenskrig ble frikjent for anklager om landssvik, ble han i 1946, sammen med sin personlige sekretær Martin Brendberg ekskludert fra AFL.

Under partisplittelsen i Det norske Arbeiderparti i 1923 fulgte han opprinnelig Norges Kommunistiske Parti, som han seinere forlot.

Tangen ble i 1934 formann for Bygningsarbeiderforbundet. Han var partiløs, og ble i forbindelse med det tyske angrepet på Norge i 1940 med i Fagopposisjonen av 1940. Etter at Elias Volan 28. september ble avsatt som AFL-formann valgte okkupasjonsmakten å innsette Tangen. Ifølge historiker Harald Berntsen var det imidlertid allerede ved innsettelsen ulike forståelser av hva rollen hans skulle være – mens rikskommissær Terboven tok det for gitt at utøvelsen av formannsvervet skulle skje i forståelse med Nasjonal Samling, ønsket Tangen å fortsette den linjen som Elias Volan hadde vært representant for. Formannskiftet ble tatt til etterretning av AFLs sekretariat.

Som AFL-formann befant Tangen seg i spenningen mellom den NS-tilknyttede sekretæren Erling Olsen og AFLs juridiske konsulent Viggo Hansteen, som ønsket å trekke Tangen i retning av motstandsbevegelsen. Samtidig som det fra årsskiftet 1940/41 kom til brudd mellom Tangen og Olsen, og dermed også flere av de andre lederne av Fagopposisjonen av 1940, var han avhengig av å opprettholde forholdet til både NS og Terboven.

Fra sommeren 1941 begynte den såkalte *nazifiseringen* av det norske samfunnslivet, fagbevegelsen inkludert. I tråd med dette krevde okkupasjonsmakten at Tangen erstattet Ludvik Buland med Erling Olsen som nestleder. Tangen avslo, og Terboven svarte med å arrestere Buland, samt tre andre fagforeningsledere. AFL og Tangen nektet imidlertid å utpeke erstattere for disse, og truet heller med å trekke seg tilbake. Dermed begynte samarbeidet mellom AFL og okkupasjonsmakten å nærme seg bristepunktet. AFL opprettet så et utvalg som skulle forberede organisasjonens illegalitet, og også her var Tangen med. På høsten møtte Tangen AFLs førkrigsformann Konrad Nordahl i forbindelse med dette, men de oppnådde ikke enighet, først og fremst fordi Tangen krevde at hele arbeiderbevegelsen, også kommunistene, skulle trekkes inn i motstandsarbeidet.

I forbindelse med melkestreiken, som kulminerte med henrettelsen av Viggo Hansteen og Rolf Wickstrøm, ble også Tangen arrestert. I motsetning til andre AFL-ledere ble han imidlertid ikke dømt, og i mars 1942 ble han sluppet fri og flyktet til Sverige. NS-mannen Odd Fossum ble innsatt som ny AFL-formann etter Tangen.

## Referanser
Nødprevensjon

**Nødprevensjon**, **etterprevensjon** eller **angrepille** som det ofte kalles, er prevensjon som brukes etter at et samleie er gjennomført. Dette skiller det fra andre prevensjonsmidler som tas i bruk før samleiet. Den må ikke forveksles med en abortpille som brukes *etter* at egget har festet seg på livmorslimhinnen.

Det finnes ulike former for nødprevensjon; spiralmetoden, Yuzpe-metoden (p-pillemetoden) og gestagenpille. Det må nevnes at ikke alle er enig i å kalle disse metodene for prevensjon, da ikke alle metodene hindrer at sædcellen smelter sammen med eggcellen (befruktning/fertilisering), men kan også virke ved å hindre at det befruktede egget i å feste seg til livmorslimhinnen. Dette gjelder først og fremst bruk av spiral som nødprevensjon. De to andre metodene virker først og fremst ved å forhindre eggløsningen.

## Spiral
Her brukes kobberspiral (ikke hormonspiral). Spiral kan benyttes inntil fem dager etter antatt tidspunkt for eggløsning. Fordelen med spiral i forhold til de andre metodene er at den kan benyttes etter 72 timer.
Spiralen kan beholdes til videre prevensjonsbruk eller fjernes etter neste menstruasjon.

## Yuzpe-metoden
Denne metoden ble utviklet av den kanadiske professoren A. Albert Yuzpe som i 1974 publiserte den første studien som viste at det var en trygg og effektiv metode. Selv om metoden har vært tilgjengelig i årevis var den ikke gjort allment kjent før mange år senere. Metoden går ut på å ta en dose av østrogen og progesteron/gestagen innen 72 timer etter samleie. Man kan bruke vanlige p-piller i spesielle doser avhengig av hvilket preparat man har.

## Gestagenpille
Dette er det de fleste mener er «angrepillen». Det er en pille som i motsetning til Yuzpe-metoden bare består av gestagen (levonorgestrel). Medikamentet virker hovedsakelig ved å hindre eggløsning. Grunnen til at medikamentet er kontroversielt er at det i noen tilfeller kan være at den virker ved å hindre at et befruktet egg fester seg i livmoren, men det er ennå ikke funnet bevis for dette. Tvert imot viser enkelte studier at effekten av pillen uteblir om den inntas etter eggløsningen. Andre studier har vist at effekten i å hindre eggløsning er omtrent like stor som den generelle effekten i å hindre graviditet, noe som tyder på at det kan være den eneste måten medikamentet virker på.

## Referanser
John Montagu

**John Montagu** er navnet til flere personer:

* John Montagu, 4. jarl av Sandwich, (1718−1792)
* John Montagu (marineoffiser), (1719–1795)
* John Montagu (1744), 5. jarl av Sandwich (1744−1814)
Peter Emanuel Falck

**Peter Emanuel Falck** (født 1952) er en svensk tv-produsent og manusforfatter. Han står, sammen med makker Christian Wikander blant annet bak *[[Hotel Cæsar]]* og *[[Familiesagaen De syv søstre]]* i tillegg til flere svenske serier, blant annet *[[Rederiet]]* som også gikk på TV 2.

## Filmografi - Forfatter
* *[[Andra avenyn]]* (2007 – 2010) (Svensk TV-serie) – Storyline
* *[[Far og sønn]]* (2002) (TV-serie) – Opphavsmann
* *[[Hotel Cæsar]]* (1998 – 2017) (TV-serie) – Opphavsmann/longterm storyline/storyline
* *[[Familiesagaen De syv søstre]]* (1996) (TV-serie) – Opphavsmann/storyline
* *[[Tre kronor]]* (1994 – 1999) (Svensk TV-serie) – Opphavsmann/storyline
* *[[Rederiet]]* (1992 – 2002) (Svensk TV-serie) – Opphavsmann/storyline
* *Storstad* (1990) (Svensk TV-serie) – Hovedforfatter
* *Varuhuset* (1987) (Svensk TV-serie) – Hovedforfatter/storyline

## Filmografi - Produksjon
* *[[Far og sønn]]* (2002) (TV-serie) – Eksekutiv produsent
* *[[Hotel Seger]]* (2000) (TV-serie) – Exekutiv produsent
* *[[Hotel Cæsar]]* (1998) (TV-serie) – Serieprodusent (som Peter E. Falck)
* *[[Familiesagaen De syv søstre]]* (1996) (TV-serie) – Serieprodusent
* *[[Tre kronor]]* (1994) (TV-serie) – Eksekutive producer

## Filmografi - Klipper
* *[[Liten Ida]]* (1981) (som Peter Falck)

## Filmografi - Diverse
* *[[Familiesagaen De syv søstre]]* (1996) (TV-serie) – Hovedredaktør
* *[[Tre kronor]]* (1994) (TV-serie) – Redaktør

## Referanser


## Eksterne lenker
*
Olga Morozova

**Olga Vasiljevna Morozova** (russisk: **Ольга Васильевна Морозова**, født 22. februar 1949 i Moskva) var en russisk kvinnelig tennisspiller fra Sovjetunionen.

I 1965, da hun var 16 år, vant hun Wimbledon-turneringen for juniorer og i 1974 var hun finalist i Grand Slam-turneringene Wimbledon og French Open men hun tapte begge finalene mot Chris Evert fra USA.  

Morozova var den første spilleren fra Russland som vant en Grand Slam-tittel i tennis da hun i 1974 vant French Opens damdubbelturneringen sammen med Chris Evert.

## Grand Slam-seire
*  **[[French Open]]:** 
** Double damer: 1974

## Referanser


## Eksterne lenker
*
Virginia Wade

**Sarah Virginia Wade** (født 10. juli 1945 i Bournemouth i Hampshire) var en engelsk tennisspiller. Hun vant sju Grand Slam-titler, tre singel- og fire dobbelturneringer i løpet av tenniskarrieren.

Hun huskes spesielt for seieren 1. juli 1977 i Wimbledon. Dels for at turneringen dette året feiret hundreårsjubileum og dels for at hun er den siste spilleren fra England som har vunnet turneringen.

I 1989 ble hun opptatt i International Tennis Hall of Fame.

## Grand Slam-titler
*  **[[Australian Open]]:** 
** Single damer: 1972 (hun beseiret Evonne Goolagong med 6-4, 6-4 i finalen)
** Double damer: 1973 (sammen med Margaret Smith Court)

*  **[[French Open]]:** 
** Double damer: 1973 (sammen med Margaret Smith Court)

*  **[[Wimbledon (tennis)|Wimbledon]]:** 
** Single damer: 1977 (hun beseiret Betty Stöve med 4-6, 6-3, 6-1 i finalen)
  
*  **[[US Open (tennis)|US Open]]:** 
** Single damer: 1968 (hun beseiret Billie Jean King med 6-4, 6-2 i finalen)
** Double damer: 1973 (sammen med Margaret Smith Court)
** Double damer: 1975 (sammen med Margaret Smith Court)

## Referanser

## Eksterne lenker
* 
*
Toneleie

**Toneleie** eller *stemmeleie* er et musikkbegrep som grupperer sangstemmer og musikkinstrumenter etter deres *[[ambitus]]*, dvs. det toneomfanget som musikkinstrumentet eller sangstemmen rår over.

## Sang
Sangstemmer deles vanligvis inn i stemmeleiene sopran, alt, tenor og bass. Det meste av korlitteraturen kommer i disse stemmeleiene. I tillegg er betegnelser som mezzosopran og baryton vanlige, stort sett for solistiske stykker.

For solopartier kreves det ofte et langt større toneomfang enn for korstemmer, og siden det for solistiske oppgaver kreves andre ferdigheter i tillegg deles solister opp i såkalte stemmefag, eksempelvis heltetenor, lyrisk tenor, koloratursopran, dramatisk sopran med mer.

*[[Tessitura]]* er den delen av stemmeomfanget en sanger kan synge lett og uanstrengt over lengre tid uten å slite på stemmen.

## Musikkinstrumenter
For flere instrumentfamilier deles instrumentene inn i ulike toneleier, vanligst er sopran-, alt-, tenor- og bass- instrumenter. Blokkfløytefamilien er et kjent eksempel på denne inndelingen. Det finnes dessuten instrumenter som spiller høyere eller lavere, med betegnelser som sopranino, soprillo, piccolo, kontrabass og annet.

## Litteratur
* Peter-Michael Fischer: *Die Stimme des Sängers: Analyse ihrer Funktion und Leistung - Geschichte und Methodik der Stimmbildung*, ISBN 978-3476016041

## Eksterne lenker
* ''«Welcher Musiker hat den größten Stimmumfang?»'', *Sound & Recording* 11. mai 2015
Eli Skolmen Ryg

**Eli Skolmen Ryg** (født 1936) er en norsk regissør som blant annet har vært regissør for Fjernsynsteatret og NRK.

Hun er søster av komiker/skuespiller Jon Skolmen og mor til skuespiller Anne Ryg og Hege Schøyen. Hun er barnebarn av maleren Kristian Skolmen.

## Filmografi regissør
* *[[Soria Moria (TV-serie)|Soria Moria]]* (2000) (TV-serie)
* *[[Offshore (TV-serie)|Offshore]]* (1996) (TV-serie)
* *[[Fortuna (TV-serie)|Fortuna]]* (1993) (TV-serie)
* *[[Den som henger i en tråd]]* (1980) (TV-serie)

### Skuespiller
* *[[Mormor og de åtte ungene i byen]]* (1977) Mor
* *[[Mormor og de åtte ungene i skogen]]* (1979) Mor

## Eksterne lenker
*
Betty Stöve

**Betty Stöve** (født 24. juni 1945 i Rotterdam) var en nederlandsk profesjonell tennisspiller.

I 1977 var hun finalist i Grand Slam-turneringen Wimbledon, hun tapte for britiske Virginia Wade med 4-6, 6-3, 6-1. Hun var for øvrig med i tre finaler i dette året; single- og double for damer samt mixeddouble, men hun tapte alle tre.

Stöve vant hele ti Grand Slam-titler, seks dame- og fire mixed-doubleturneringer og var finalist i ytterligere 18 i løpet av sin tenniskarriere. 

## Grand Slam-titler
*  **[[French Open]]:**
** Double damer: 1972 (med Billie Jean King), 1979 (med Wendy Turnbull)

*  **[[Wimbledon (tennis)|Wimbledon]]:** 
** Double damer: 1972 (med Billie Jean King)
** Mixed Double: 1978 og 1981 (med Frew McMillan)

*  **[[US Open (tennis)|US Open]]:** 
** Double damer: 1972 (m/ Durr), 1977 (med Martina Navrátilová), 1979 (m/ Turnbull)
** Mixed Double: 1977 og 1978 (m/ McMillan)

## Referanser


## Eksterne lenker
*
Andreas Markusson (1951)

**Andreas Markusson** (født 17. mars 1951 i Tønsberg, oppvokst i Larvik) er en norsk manusforfatter og dramatiker som er kjent for flere tv-produksjoner. Han er bosatt i Frankrike.

Markusson har også fått oppført flere helaftens komedier på norske teatre, blant annet «Trassalderen» og «17. mai» på Oslo Nye Teater og «Lykkeland» på Nationaltheatret.

## Bibliografi
* 2018: *[[Den gammeldagse nissen]]*, scenetekst.
* 2013: *[[Trassalderen]]*, teaterstykke.
* 2008: *[[Første gang jeg døde]]* (Grieg bok. Kriminalroman).
* 2006: *[[Dødssynder og andre bagateller]]* (Grieg bok. Om landsbyen på Korsika, hvor han bodde i åtte år. Roman)
* 2000: *[[Båtpuss]]* (Solum Forlag. Skuespill, oppført på Oslo Nye Teater)
* 1997: *Kan det være noe hun har spist?* (Solum Forlag. Skuespill, oppført på Den Nationale Scene)
* 1997: *[[17. mai: en komedie om et norsk hus]]* (Solum Forlag. Skuespill)
* 1996: *Lykkeland* (Solum Forlag. Skuespill)

## Filmografi som forfatter
* 2018 *[[Sonja (film)|Sonja]]*
* 2014 *[[Alle sammen sammen]]*
* 2010 *[[Den unge Fleksnes]]*
* 2009 *[[Appelsinpiken (film)|Appelsinpiken]]*, scenografi
* 2009 *[[God natt, elskede]]* (TV-serie), NRK
* 2007 *[[Mars & Venus]]*
* 2005 *[[Hos Martin]]* (TV-serie, 2 episoder: «Syk, sykere» og «Mammas valg»)
* 2000–2001 *[[Soria Moria (TV-serie)]]* (TV-serie)
* 1998–2001 *[[Nr. 13]]* (TV-serie)
* 1996–1999 *[[Offshore (TV-serie)]]* (TV-serie)
* 1994 *[[Fredrikssons fabrikk - The movie]]* – Norsk dialog
* 1990–1993 *[[Fredrikssons fabrikk]]* (TV-serie) – Oversettelse og tilretteleggelse
* 1990 *[[Marerittet]]* (TV-serie) – Manusbearbeidelse
* 1987 *[[Pilen flyttebyrå]]* (TV-serie)
* 1987 *[[På stigende kurs]]* (TV-serie)

## Referanser


## Eksterne lenker
*
Tre kronor (TV-serie)

***Tre kronor*** er en svensk såpeserie som gikk på TV4 fra 1994 til 1999. Serien handlet om i livet på det svenske fiktive tettstedet Mälarviken med beliggenhet i nærheten av Stockholm. Bak serien stod Peter Emanuel Falck og Christian Wikander.  

TVNorge sendte et utvalg av episoder i 1998.  

## Skuespillere

## Referanser


## Eksterne lenker
*
Boëthius

**Anicius Manlius Severinus Boëthius** (født ca. 480 i Roma, død 524 eller 525) var en kristen filosof på 500-tallet. Han tilhørte en gammel og viktig familie med medlemmer som keiser Olybrius og mange konsuler. Hans far Fl. Manlius Boëthius var konsul i 487, etter at Odoaker avsatte den siste vestromerske keiseren. Boëthius selv var konsul i 510 i ostrogoternes kongedømme. I 522 opplevde han at hans to sønner ble konsuler. Boëthius ble henrettet av kong Theoderik den store, som mistenkte ham for å stå i ledtog med Det bysantinske riket. Han feires i den katolske kirke 23. oktober. I Danmark kalles han St.&nbsp;Søren.

## Liv
Boëthius' nøyaktige fødselsdato er ikke kjent. Den settes imidlertid omkring 480 e.Kr., samme år som St. Benedikt ble født. Boëthius fødtes inn i en patrisierfamilie som hadde vært kristen i om lag et århundre. På fedresiden var han i slekt med to paver, og begge foreldrene regnet romerske keisere blant sine slektninger.

Man vet ikke hvor Boëthius fikk sitt grundige kjennskap til gresk. De historiske dokumentene er tvetydige når det gjelder dette, men Boëthius kan ha studert i Athen, og kanskje Alexandria. På grunn av sin lærdom og erfaring, gikk han i Theoderik den stores tjeneste. I 520, i en alder av 40 år, var han blitt *[[magister officiorum]]*. Senere ble hans to sønner utnevnt til konsuler. I 523 ga imidlertid Theoderik ordre om å kaste Boëthius i fengsel for forræderi, antagelig fordi han ble mistenkt for å stå i ledtog med den bysantinske keiseren Justinus I. Boëthius selv angir sine rivalers sladder som grunn. Han ble i alle fall satt i fengsel i Pavia og henrettet i 524 eller året etter.

## Verker
Boëthius mest populære verk er *[[Filosofiens trøst]]* (*Consolatio philosophiae*), som han skrev i fengslet, men hans livsmål var å bevare den klassiske kunnskapen, spesielt filosofien. Han planla å oversette Aristoteles' og Platons verker fra gresk til latin. Hans oversettelse av Aristoteles verk om logikk var den eneste betydelige del av Aristoteles' verker som var tilgjengelig i Europa inntil 1100-tallet.

## Referanser


## Eksterne lenker
Andreas Markusson

**Andreas Markusson** er navnet til flere personer:

* Andreas Markusson (1893–1952), norsk romanforfatter
* Andreas Markusson (1951), norsk dramatiker og manusforfatter
Lydguiding

**Lydguiding** er et begrep som brukes om en guidet tur - som byvandring eller museumsbesøk - ved hjelp av en nedlastet lydfil på øret. På denne måten kan brukere lære om byer og deres historie når de ønsker det og uten å gå i følge med guide eller organiserte grupper.

Tilbud innen lydguiding er økende i store byer internasjonalt.

## Referanser
Freya Gerstad

**Freya Gerstad** (født 1947) er en norsk manusforfatter. Hun har i hovedsak skrevet for fjernsyn, samt noe radioteater.

## Filmografi
* *[[Hotel Cæsar]]* (1998) (TV-serie) – Dialogforfatter (1 episode)
* *[[Offshore (TV-serie)|Offshore]]* (1996) (TV-serie) – Episodeforfatter
* *[[I de beste familier]]* (1998) (TV-serie) – Episodeforfatter

## Referanser


## Eksterne lenker
*
I de beste familier

***I de beste familier*** er en norsk dramaserie som gikk på NRK fra 1994 til 1995. Regien var ved Steinar Berthelsen, Lasse Glomm, Jarl Emsell Larsen, mens manuset ble skrevet av Morten Barth,  Eirik Nilssen Brøyn, Freya Gerstad, Jesper Halle, Axel Hellstenius, Eirik Ildahl, Torun Lian og Eva Sevaldson. Serien handlet om livet til familien Wahring på Sanden Strand-hotell.

*I de beste familier* ble beskrevet som en norsk såpeopera. Den ble produsert for å ta opp kampen med de amerikanske såpeseriene.

Serien, som gikk på søndagskveldene, hadde i snitt 900 000 seere.

## I rollene
*Roy Bjørnstad –  Jack 
*Ingar Helge Gimle –  Magne 
*Inger Jacobsen –  Ruth 
*Geir-Atle Johnsen –  Vemund Wahring 
*Frank Krog –  Sverre Avløs 
*Kalle Øby –  Geir Lervik 
*Vera Øian –  Lillema Wahring 
*Kathrine Olsen –  Kristin Lervik 
*Ove Christian Owe –  Bendik Avløs 
*Grethe Ryen –  Sissel Lervik 
*Elisabeth Sand –  Elin Wahring 
*Christoffer Staib –  Petter Wahring 
*Camilla Strøm Henriksen –  Silje Lyseng 
*Ingerid Vardund –  Marie Wahring

## Referanser


## Eksterne lenker
*
Marie Anisdahl

**Marie Anisdahl** (født 1967) er en norsk regissør, manusforfatter og filmfotograf med bakgrunn i tv-bransjen.

Anisdahl har blant annet hatt regi på flere episoder av såpeserien *[[Hotel Cæsar]].*

Hun forlot film- og tv-bransjen i 2009 for å begynne med lysdesign i boliger.

## Filmografi

* *La plongée*, kortfilm (2000)
* *[[Soria Moria (TV-serie)|Soria Moria]]* (2000) (TV-serie) (foto) NRK
* *Torpedo* (2004) (kortfilm) (regi, manus og foto)
* *[[Hotel Cæsar]]* (2007) (TV-serie) (regi) TV 2

## Referanser


## Eksterne lenker
*
Ringenes herre: Atter en konge

***Ringenes herre: Atter en konge*** er newzealandsk-amerikansk episk fantasyfilm fra 2003 regissert av Peter Jackson. *Atter en konge* er den siste filmen i Ringenes herre-trilogien. Alle bygger på J.R.R. Tolkiens roman *[[Ringenes herre]]*. 

Den ble en stor publikumssuksess og ble meget godt mottatt av anmelderne. Den fikk elleve Oscar (blant annet for beste film og beste regi) og tangerte dermed rekorden til *[[Ben-Hur]]* (1959) og ''Titanic'' (1997).

*Atter en konge* etterfulgte ''To tårn'' (2002) og avsluttet filmserien om Ringenes herre. I 2012 ble trilogien etterfulgt av Hobbiten-trilogien. Handlingene i disse ligger forut for Ringenes herre og kan dermed regnes som en forløper (prequel).

## Handling
Aragorn strir med sin framtidige kongsrolle, mens Gandalv står overfor den umulige oppgaven å bekjempe Saurons enorme og fryktinngytende hær. Munti og Pippin har kommet fra hverandre og må begge gå til store oppofrelser for å hjelpe. Samtidig er Frodo og Sam er på ferd gjennom et forræderisk og goldt landskap, og ringen tester stadig Frodos lojalitet. Det hele kulminerer i et gigantisk oppgjør på Pelennor-engene.

## Om filmen

### Popularitet og økonomi
Som de andre filmene i trilogien ble også *Atter en konge* meget populær. Den innbrakte $1,14 mrd. på verdensbasis, noe som gjorde den til den mest innbringende av de tre filmene - og samtidig den mest innbringende filmen i 2003. Den innbrakte $377 millioner i USA, $106,6 millioner i Storbritannia, $94,7 millioner i Japan, $87,5 i Tyskland og $12,5 millioner i Norge. Den ble sett av like oppunder én million på kino i Norge.

Produksjonskostnadene var på $94 millioner.

### Anmelderne
Den ble meget godt mottatt av anmelderne. Både Roger Ebert og Leonard Maltin gav den 3,5 av 4 stjerner. 

Også de norske anmelderne var meget positive. Både *[[Dagbladet]], [[VG]], [[Dagsavisen]]* og *[[FilmMagasinet]]* gav den terningkast seks, mens *[[Aftenposten]]* gav den fem og ''Adressa'' fire.

### Priser
Den ble belønnet med hele 173 priser. Dette inkluderer blant annet 11 Oscar-priser (beste film, beste regi, tilpassede manus, klipp, kulisser, kostyme, makeup, originalmusikk, sang, lydmix, visuelle effekter), fire Golden Globe (beste dramafilm, regi, musikk, sang), fem BAFTA (beste film, manus, foto, visuelle effekter, publikumsprisen), ni Saturn Award (beste fantasyfilm, hovedrolle, birolle, regi, manus, musikk, makeup, spesial effekter, DVD-utgivelse), og Amandaprisen (beste utenlandske film).

### Annet

;Lengde
Den originale versjonen har en spilletid på 3 timer og 21 minutter, men det er også lansert to lengre versjoner på over 4 timer.

## Rolleliste

## Referanser


## Eksterne lenker
* 
* Filmtrilogiens offisielle hjemmeside
Fylkesvei 3160

**Fylkesvei 3160** går mellom Fossnes og Stokke kirke i Sandefjord kommune.

Frem til 2019 hadde veien betegnelsen  fylkesvei 560 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Sjokolade (film fra 2000)

***Sjokolade*** er en britisk-amerikansk romantisk dramafilm fra 2000 som er basert på en roman av Joanne Harris. Regien er ved Lasse Hallström.

## Handling
Handlingen foregår i en liten landsby i Frankrike. Religionen står sterkt blant innbyggerne i landsbyen, og de lever etter faste former. Vianne Rocher (Juliette Binoche) kommer til landsbyen og åpner en sjokoladebutikk midt i fasten, og hun blir møtt med motstand. Når så det kommer sigøynere til byen, er det klart for forviklinger.

## Medvirkende
*Juliette Binoche som Vianne Rocher
*Johnny Depp som Roux
*Lena Olin som Josephine Muscat
*Judi Dench som Armande Voizin
*Alfred Molina som Comte de Reynaud
*Carrie-Anne Moss som Caroline Clairmont
*Peter Stormare som Serge Muscat
*Leslie Caron som Madame Audel

## Referanser


## Eksterne lenker
* 
*
Lars Berg (regissør)

:*Se også pekersiden [[Lars Berg]].*
 
**Lars Berg** (født 1959) er en norsk regissør kjent for filmer som blant *[[Farlig farvann|Farlig Farvann]]*, *[[Maja Steinansikt]]* og *[[Asfaltenglene]]*, samt TV-serier som *[[Fox Grønland]]* og *[[Hotel Cæsar]]*. Han underviser i regifag ved NSKI Høyskole.

Han er utdannet innen film og TV ved San Francisco Art Institute og American Film Institute.

## Filmografi
### Regissør

* *Redd Hare* (Kortfilm) (1989)
* *[[U]]* (TV-serie) (1994)
* *Mikkels Hus* (Kortfilm) (1995)
* *[[Farlig farvann]]* (1995)
* *[[Maja Steinansikt]]* (1997)
* *[[Hotel Cæsar]]* (TV-serie) (1998)
* *En djevel i skapet* (Kortfilm) (1999)
* *Nabo* (Kortfilm) (2000)
* *[[Glasskår (film)|Glasskår]]* (2002)
* *[[Fox Grønland]]* (TV-serie) (2002/2004)
* *[[Skolen]]* (TV-serie) (2004)
* *[[Asfaltenglene]]* (2010)

## Referanser


## Eksterne lenker
* 
*